
Projekteerimistingimuste määramine

(Albert-August Tiimanni tn 1b laohoone ärihooneks rekonstrueerimine 
ilma välisgabariitide muutmiseta ning transpordi lisajuurdepääsude ja 
parkimiskohtade rajamine avalikult kasutatava tee osalise rekonstrueerimise arvel)
	1. ASJAOLUD JA MENETLUSE KÄIK




20.02.2012. a taotlesid AS NTT, registrikood 10045593, asukoht P. Kerese 38a, Narva, mille esindajana tegutseb juhatuse liige Oleg Uglov, ning OÜ WESTWARD, registrikood 10160578, asukoht Raudsilla 5, Narva, mille esindajana tegutseb juhatuse liige Georgy Boyko, Narva Linnavalitsuse Arhitektuuri- ja Linnaplaneerimise Ametilt projekteerimistingimusi Albert-August Tiimanni tn 1b laohoone ärihooneks rekonstrueerimiseks ilma välisgabariitide muutmiseta. Ärihoonesse nähakse ette erinevad töökojad, kaubandus-, lao-, büroo- ja muu äripinnad. 
Narva Linnavolikogu 17.06.2010. a otsusega nr 91 on kehtestatud Kerese tn maa-ala (Kreenholmi rist kuni Rahu tn viadukt) detailplaneering. Taotlejad esitasid asendiplaani eskiisi, mis osaliselt täpsustab kehtestatud detailplaneeringut. Käesoleva eskiisi kohaselt kavandatakse linnamaal olemasolevate puude likvideerimist, samuti transpordi lisajuurdepääsude ja parkimiskohtade rajamist avalikult kasutatava tee osalise rekonstrueerimise arvel.
	2. ÕIGUSLIKUD ALUSED



2.1    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2    Teeseaduse §19 lõike 5 kohaselt kohalike teede projekteerimise tingimused väljastab valla- või linnavalitsus.

2.3    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

	3. OTSUS




Määrata projekteerimistingimused Albert-August Tiimanni tn 1b laohoone ärihooneks rekonstrueerimiseks ilma välisgabariitide muutmiseta ning transpordi lisajuurdepääsude ja parkimiskohtade rajamiseks avalikult kasutatava tee osalise rekonstrueerimise arvel järgnevalt:
	3.1 ÜLDANDMED



	3.1.1  Ehitisregistri andmed: laohoone ehitisregistri kood 118002282, 1 korrust, 3802 m2.
3.1.2  Kinnistusraamatu andmed: 
3.1.2.1 Albert-August Tiimanni tn 1b katastriüksuse tunnus 51102:004:0060, tootmismaa;
3.1.2.2 Paul Kerese tänav lõik 4 katastriüksuse tunnus 51102:004:0033, transpordimaa. 

	3.1.3  Projekteerimistingimuste koostamise aluseks on projekteerimistingimuste 
          20.02.2012. a taotlus nr 1565/1-14, Ehitusseadus, Narva linna üldplaneering, Teeseadus,
          Narva linna ehitusmäärus, Eestis kehtivad normatiivid, EPN, Eesti Standardid, Narva  Linnavolikogu 17.06.2010. a otsusega nr 91 kehtestatud Kerese tn maa-ala (Kreenholmi rist kuni Rahu tn viadukt) detailplaneering (edaspidi: detailplaneering).        

	3.2 PROJEKTEERIMISE EESMÄRK




Projekti koostamise eesmärgiks on Albert-August Tiimanni tn 1b laohoone ärihooneks rekonstrueerimine ilma välisgabariitide muutmiseta ning transpordi lisajuurdepääsude ja parkimiskohtade rajamine avalikult kasutatava tee osalise rekonstrueerimise arvel.
	3.3 ÜLDNÕUDED HOONE JA KINNISTUSISESTE TEEDE REKONSTRUEERIMISE EHITUSPROJEKTI OSA KOOSTAMISEKS, ARHITEKTUURSED JA LINNAEHITUSLIKUD TINGIMUSED 



3.3.1 Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:
-  Majandus- ja kommunikatsiooniministri (edaspidi: MKM) 17.09.2010. a määrus nr 67 „Nõuded ehitusprojektile”;

-  MKM 28.11.2002. a määrus nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes” (edaspidi: MKM 28.11.2002. a määrus nr 14);

-  Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri” või Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus” (märkus: sõltuvalt projekti staadiumist); 

-  Eesti Standard EVS 811:2006 „Hoone ehitusprojekt”;

-  Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

-  Eesti Standard EVS 812-4:2005 „Tööstus- ja laohoonete ning garaažide tuleohutus”;
-  Vabariigi Valitsuse 27.10.2004. a määrus nr 315 „Ehitisele ja selle osale esitatavad tuleohutusnõuded”;

-  Narva linna ehitusmäärus jne.

3.3.2 Enne projekteerimise algust tuleb läbi viia hoone tarindite seisundi tehniline ekspertiis. Otsus lisada projekti kausta. 
3.3.3 Enne projekteerimise algust tuleb läbi viia tehniline ekspertiis hoone tarindite ümberehitamise või demonteerimise ning kandetarindite väljaehitamise võimaluste määratlemiseks. Eksperdi arvamusest peab olema üheselt mõistetav, kas tarindite ümberehitamine või demonteerimine ning kandetarindite väljaehitamine on lubatav või mitte. Tehnilises ekspertiisis määrata ümberehitatavate või demonteeritavate tarindite tüübid (nt kandvad, mittekandvad, materjal, tarindi paksus). Määratleda tarindite ümberehitamise või demonteerimise ning kandetarindite väljaehitamise võimalused koos detailse ehitustehnoloogia väljatöötamisega. Anda kandevõime taastamise detaillahendus. Ekspertiisis esitada skeemid/joonised „Vahelae elementide paiknemine ja toetumine seintele” ning „Demonteerimisplaan”. 
3.3.4 Tehnilised ekspertiisid peavad olema tehtud tegevusluba omava isiku poolt.

3.3.5 Üldised nõuded tehnilise ekspertiisi vormistusele. Tehnilise ekspertiisi iga leht tuleb varustada vähemalt järgmiste andmetega: töö nimetus ja ehitise aadress, töö number, töö väljaandmise kuupäev, koostaja ärinimi, eksperdi nimi ja allkiri, lehekülje number/lehekülgede arv dokumendis. Tiitellehel esitada lisaks: äriregistri kood, MTR reg.number, eksperdi kontaktandmed, tellija nimi ja kontaktandmed.
3.3.6 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.3.7 Asendiplaan esitada krundi tõese geodeetilise mõõdistuse alusel. Joonis esitada mõõtkavas 1:500. Asendiplaanil esitada tabel: „Ehitiste eksplikatsioon” (nimetus, ehitisregistri kood, olulised tehnilised andmed, märkus) ning kinnistu tehnilised näitajad. Asendiplaanil näidata ehitiste asukohad ja mõõtmed, kaugused lähimate piiride ja ehitisteni, likvideeritavad ehitised ja puud, juurdepääs avalikult kasutatavale teele, sisse- ja väljasõit krundilt, transpordi liiklussuunad jne. Määratleda pinnakatted. 
3.3.8 Esitada tehnovõrkude koondplaan mõõtkavas 1:500. Tehnovõrkude koondplaanil esitada lisaks tabel „Projekteeritavate välisvõrkude eksplikatsioon” (nimetus, ehitisealune pind, pikkus); selged kinnistute piirid; Narva Linnavalitsuse Linnavara- ja Majandusameti kommunaalmajanduse osakonna, tehnovõrkude valdajate ja maaomanike originaalkooskõlastused (ettevõtte nimetus, kooskõlastaja nimi, kuupäev, telefon).

3.3.9 Värvivaated esitada mõõtkavas 1:100 või 1:200. Vaadetel näidata sissepääsude detaillahendused, akende väravate ja uste värvitoonid, välisviimistluse ja värvilahenduse pass, viited koos välisviimistluse passi numbritega, vaadete tähistused jne. Välisviimistluse ja värvilahenduse passis esitada välisviimistluse materjalide nimetused ja värvikoodid, värvikataloogi nimetus jne. Metallosade värvitoonid esitada RAL kataloogi järgi.

3.3.10 Projekti koosseisus esitada lisaks uute ja rekonstrueeritavate seinte ja vahelagede spetsifikatsioon koos nende lõigetega, avade täitmise plaanid, avatäidete spetsifikatsioon, hoone püstlõige I-I, siseruumide eksplikatsioon, evakuatsiooniskeem, siseviimistluse lahendus. 

3.3.11 Hoone tarindite soojustamiseks esitada soojustatud piirdetarindite lõiked ja soojustatud välisseina (ümber aknaava) lõige, fassaadide soojustamise skeem, soojustehnilised arvutused koos valemitega (d-soojaisolatsiooni paksus võtta nagu X). Arvutuses esitada arvutuslik sisetemperatuur. Korruste plaanidel ja hoone püstlõikel näidata soojaisolatsioonimaterjali kiht. Esitada soojustusmaterjalide klassifikatsiooni tüübid vastavalt toodete kaartidele.
3.3.12 Eelneva ehitusprojekti joonised või inventeerimisjoonised (korruste plaanid, hoone püstlõige), millised kajastavad projekteerimiseelseid seaduslikul alusel rajatud konstruktsioone, esitada ehitusprojekti lisadena.
3.3.13 Esitada ehitusprojekti sõltumatu ekspertiis (Ehitusseadus § 21).
3.3.14 Esitada ehitusplatsi plaan. Plaanil näidata: masinate ja seadmete paiknemiskohad, ehitusmaterjalide ja jäätmete ladustamiskohad, ajutised piirded jne.
3.3.15 Insener-tehnilised osad esitada Eesti Standardiga ettenähtud mahus.

3.3.16 Projekteerida Albert-August Tiimanni tn 1b laohoone ärihooneks rekonstrueerimine ilma välisgabariitide muutmiseta.
3.3.17 Hoone suletud netopinna ja korruselise suurendamine korruste vaheliste sisekandetarindite väljaehitamise arvel on lubatud tingimustel: 
3.3.17.1 Parkimiskohtade arv peab vastama Eesti Standardiga EVS 843:2003 “Linnatänavad” ettenähtud normatiividele, lähtudes hoonest tervikuna. Eskiisi seletuskirjas ja edaspidise projekteerimise etapiga koostatavas seletuskirjas esitada hoone kasuliku pinna spetsifikatsioon (kasutamise otstarbed, koodid ning kasulikud pinnad) ning parkimiskohtade arvutus, lähtudes Eesti Standardi EVS 843:2003 “Linnatänavad” punktist 10.2.2. Arvutuses esitada ehitise liigid, suletud brutopinnad, ehitise asukoht, parkimisnormatiivid (vt standardi tabel 10.1). Ehitise asukohaks võtta „Vahevöönd”. Normi täitmiseks näha ette täiendatud kohad hoovis.
3.3.17.2 Kui hoone ülakorrustele projekteeritakse üldkasutatavad ruumid, siis tagada puuetega inimeste ligipääs hoone ülakorrustele MKM 28.11.2002. a määruse nr 14 nõuetele vastava lifti abil. 
3.3.18 Hoone arhitektuurne lahendus peab olema esinduslik, kõrgetasemeline, kaasaegne. Fassaadilahendused peavad olema esteetiliselt vaadeldavad kõikidel vaadetel.
3.3.19 Hoone fassaadide välisviimistlus ja värvilahendus: kasutada piirkonda sobivaid lahendusi. Mitte kasutada plastikmaterjale. Eskiisis esitada vähemalt 2 hoone välisviimistluse ja värvilahenduse varianti parima tulemuse saavutamiseks. Võtta arvesse Paul Kerese tn 38d, 38c  ja A.-A. Tiimanni tn 1a hoonete rekonstrueerimise ehitusprojektides esitatud värvilahendused. Käesolevad ehitusprojektid asuvad Narva Linnavalitsuse Arhitektuuri- ja Linnaplaneerimise Ameti arhiivis.
3.3.20 Hoone tarindite ümberehitamiseks (sh avade ehitamiseks), tarindite demonteerimiseks ning kandetarindite väljaehitamiseks loa väljastamisest teeb Narva Linnavalitsus otsuse tehnilise ekspertiisi tulemuste alusel: vt. punkt 3.3.3.

3.3.21 Tagada puuetega inimeste liikumisvõimalused vastavalt MKM 28.11.2002. a määrusele nr 14.
3.3.22 Kinnistusisesed teekatted: vaba. Kinnistusiseste teede rekonstrueerimise puhul esitada teekatte ristlõige, vertikaalplaneerimise lahendus ja põhilised pinnakatete tööde mahud. 
3.3.23 Kinnistusiseste parkimiskohtade mõõtmed ja läbisõiduteede laiused sõltuvalt parkimisnurgast: vastavalt Eesti Standardi EVS 843-2003 „Linnatänavad” tabelile 10.5.

3.3.24 Muud nõuded: vastavalt tehnilisele ekspertiisile, projekti tellija lähteülesandele ning Ehitusseaduses, Eesti Vabariigis kehtivate määruste, standardite ja projekteerimisnormidega ettenähtud nõuetele. 

	3.4  ÜLDNÕUDED TEEOSA KOOSTAMISEKS, ARHITEKTUURSED JA LINNAEHITUSLIKUD TINGIMUSED TRANSPORDI LISAJUURDEPÄÄSUDE JA PARKIMISKOHTADE RAJAMISEKS AVALIKULT KASUTATAVA TEE OSALISE REKONSTRUEERIMISE ARVEL



3.4.1 Esitada tee-ehitusprojekt (Teeseadus § 19). Kasutada eraldi kausta. Projekti koosseisus esitada tiitelleht, seletuskiri, kooskõlastuste koondtabel, tehnilised näitajad, vertikaalplaneerimine, konstruktiivsed ristprofiilid, liikluskorralduse joonis, liikluskorraldusvahendite spetsifikatsioon, põhilised pinnakatete tööde mahud, ehituseaegne liikluskorralduse skeem jne.
3.4.2 Tee-ehitusprojekt peab olema koostatud projekteerimises pädeva vastutava spetsialisti poolt (Teeseadus § 251).
3.4.3 Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:

- Teede- ja sideministri 28.09.1999. a määrus nr 54 „Teeprojekti suhtes esitatavad nõuded”;

            - Teede- ja sideministri 15.12.1999. a määrus nr 71 „Teetähistussüsteem ja selle rakendamise kord”;

- MKM 28.11.2002. a määrus nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”;

- Eesti Standard EVS 843:2003 “Linnatänavad”;

- Eesti Asfaldiliidu Asfaldinormid jne.

3.4.4 Seletuskirjas esitada lisaks järgmised analüüsid ning lahendused: ettevalmistustööd, takistavate rajatiste ümberehitamise vajadus, katend (valitud katendi konstruktsiooni kirjeldus, katendi arvutuslik kasutusaeg jne), piki- ja põikkalded, vetejuhtimine, liikluskorraldus (liiklusmärgid, teemärgistus), keskkonnakaitse, tee kasutamis- ja hooldamisjuhend.
3.4.5 Esitada sõltumatu tee-ehitusprojekti ekspertiis (Teeseadus § 19).
3.4.6 Esitada garantiikiri või kokkulepe Narva Linnavalitsusega avalikult kasutatava tee osalise rekonstrueerimise projekteerimise, finantseerimise, ehitamise kohta.
3.4.7 Projekteerida transpordi lisajuurdepääsude ja parkimiskohtade rajamine Paul Kerese tänava osalise rekonstrueerimise arvel. Eskiisis esitada vähemalt 2 asendiplaani varianti parima tulemuse saavutamiseks. Võtta arvesse kehtestatud detailplaneering, samuti Paul Kerese tn 38d, 38c  ja A.-A. Tiimanni tn 1a hoonete rekonstrueerimise ehitusprojektides esitatud asendiplaanid. Käesolevad dokumendid asuvad Narva Linnavalitsuse Arhitektuuri- ja Linnaplaneerimise Ameti arhiivis.
3.4.8 Parkimiskohtade mõõtmed ja läbisõidutee laius sõltuvalt parkimisnurgast: vastavalt Eesti Standardi EVS 843-2003 „Linnatänavad” tabelile 10.5.  
3.4.9 Lubatud sõidutee kate: asfalt. 

3.4.10 Projekteerimise lähtetase: hea (H). 
3.4.11 Näha ette kehtestatud detailplaneeringu järgse kõnnitee rajamine. 

3.4.12 Kõnnitee ristumine sõiduteega: näha ette kõnniteelt laskumise alad. Näidata madalamate äärekivide asukohad.

3.4.13 Lubatud kõnnitee katted: teekattekivid, asfalt. 

3.4.14 Näha ette äärekivid. 

3.4.15 Tagada puuetega inimeste liikumisvõimalused vastavalt MKM 28.11.2002. a määrusele nr 14.
3.4.16 Geomeetriline lahendus: tagada liiklusohutus. Tagada veoauto liikumisvõimalused. Sõidutee laiuse piisavust kontrollida arvutusliku veoauto pöördekoridori šablooniga.
3.4.17 Vertikaallahendus: tagada vete äravool teekattelt. Lahendada parkla sademevee kogumine ja kanaliseerimine.
3.4.18 Projekteerida teekattemärgiste ja vajalike liikluskorraldusvahendite ning infotahvlite paigaldamine.
3.4.19 Lahendada parkla ja kõnnitee tänavavalgustus. 
3.4.20 Puude likvideerimine: määrata likvideeritavate puittaimede liikide loetelu ja arv. 

3.4.21 Näha ette asendusistutus P. Kerese tänava ja hooneesise parkla vahele. Esitada projekteeritud taimmaterjali loetelu. Projekti mahus esitada nõuded kasutatavatele istikutele, istutustöödele, taimede edasisele hooldusele.
3.4.22 Näha ette ehitustööde käigus rikutud katete taastamine. Plaanil näidata rikutud katete taastamise vööndid, eristades neid viirutusega.

3.4.23 Muud nõuded: vastavalt projekti tellija lähteülesandele, Teeseaduses, Eesti Vabariigis kehtivate määrustes ja standardites kehtestatud nõuetele.
	3.5 ÜLDNÕUDED VÄLISVÕRKUDE EHITUSPROJEKTI OSA KOOSTAMISEKS



3.5.1 Välisvõrkude paigaldamiskohad: vastavalt tehnovõrkude valdajate poolt väljastatud tehnilistele tingimustele.
3.5.2 Taotleda eelnevalt tehnilised tingimused tehnovõrkude valdajatelt. 

3.5.3 Välisvõrkude ehitusprojektid peavad vastama Eesti Standardile EVS 907:2010 „Rajatise ehitusprojekt” ning MKM 17.09.2010. a määrusele nr 67 „Nõuded ehitusprojektile”.
3.5.4 Välisvõrkude ehitusprojektide koosseisus esitada tehnovõrkude koondplaani koopia koos kooskõlastustega: vt punkt 3.3.8. 

3.5.5 Avalikult kasutatavat teed läbivate välisvõrkude paigaldamiseks tuleb esitada projekteerimises pädeva vastutava spetsialisti poolt koostatud ehituseaegne liikluskorralduse skeem.
3.5.6 Muud nõuded: vastavalt tehnovõrkude valdajate poolt väljastatud tehnilistele tingimustele, Eesti Vabariigis kehtivate määrustes ja standardites kehtestatud nõuetele.
	3.6 ÜLDNÕUDED KÕIKIDE EHITUSPROJEKTI OSADE KOOSTAMISEKS



3.6.1 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.6.2 Projekt peab olema heaks kiidetud kõigil ehitusseadusega ettenähtud juhtudel.
3.6.3 Projekti koosseisus esitada spetsialistide originaalallkirjad ja ametiasutuse originaalkooskõlastused.
3.6.4 Esitada projekti nimetus: „A. - A. Tiimanni tn 1b laohoone ärihooneks rekonstrueerimine”.
3.6.5 Projekti tellija lähteülesanne, detailplaneeringu põhijoonise koopia, tehnovõrkude valdajate poolt väljastatud kehtivad tehnilised tingimused, Narva Linnavalitsuse korraldus projekteerimistingimuste kinnitamise kohta, kooskõlastuste koondtabel esitada ehitusprojekti lisadena.
3.6.6 Projekti tellija lähteülesandes märkida ka tellija valitud projekti staadium.
3.6.7 Tehnilised näitajad esitada vastavalt MKM 24.12.2002. a määrusele nr 69 „Ehitise tehniliste andmete loetelu“. Punktides „Muud oluliselt ehitist iseloomustavad andmed” esitada iga ehitise kasutamise otstarve, kood ning pindala. Esitada hoone kasuliku pinna spetsifikatsioon (kasutamise otstarbed, koodid ning kasulikud pinnad).
3.6.8 Ehitiste kasutamise otstarbed ja koodid esitada vastavalt MKM 26.11.2002. a määrusele nr 10 „Ehitise kasutamise otstarvete loetelu”.
3.6.9 Asendiplaanide ja tehnovõrkude koondplaani koostamise aluskaardiks võtta aktualiseeritud (olemasolevat situatsiooni tõeselt kajastav, sh tehnovõrgud) digitaalselt mõõdistatud geodeetiline alusplaan täpsusastmega M 1:500, kus on esitatud andmed koostaja kohta (ettevõtja nimi, litsentsi nr, töö nr, mõõdistamise aeg). Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ametis. Narva Linnavalitsuse Arhitektuuri- ja Linnaplaneerimise Ameti geodeesia vanemspetsialisti või kaartide laadimise spetsialisti poolt kooskõlastatud geodeetiline krundi alusplaan paberikandjal esitada ehitusprojekti lisana. 

3.6.10 Asendiplaanidel näidata lisaks projekteeritava ala piirid.
3.6.11 Võtta nõusolek ehitustööde läbiviimiseks projekteeritaval alal olemasolevate ja projekteeritud tehnovõrkude kaitsevööndite valdajatelt ja maaomanikelt.
3.6.12 Esitada Narva Linnavalitsuse Arhitektuuri- ja Linnaplaneerimise Ametile eskiis heakskiidu saamiseks. Eskiis koostada kooskõlas Eesti Standardiga EVS 811:2006 „Hoone ehitusprojekt”. Eskiisis esitada ka käesoleva korralduse punktidega 3.3.12, 3.6.5 ja 3.6.9 ettenähtud dokumentide kogum. 
3.6.13 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt (selle osad) paberikandjal vähemalt kahes identselt komplekteeritud eksemplaris köidetuna formaadis A4. Üks projekti eksemplar jääb Narva Linnavalitsuse Arhitektuuri- ja Linnaplaneerimise Ametile arhiveerimiseks.
	3.7 KOOSKÕLASTUSED 



3.7.1    Ida-Eesti Päästekeskus.

3.7.2    Albert-August Tiimanni tn 1b kinnistu kaasomanikud.
3.7.3    Narva Linnavalitsuse Linnavara- ja Majandusameti kommunaalmajanduse osakond.

3.7.4    Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Käesolevad projekteerimistingimused on kehtivad kuni 07.03.2014. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

